**פלייסטיישן 5** (באנגלית: **PlayStation 5**, בקיצור: **PS5**) היא קונסולת משחקי וידאו ביתית שפותחה על ידי חברת סוני. בשנת 2019 היא הוכרזה כיורשת הפלייסטיישן 4, והשקתה התקיימה בסוף שנת 2020. קונסולה זו היא חלק מהדור התשיעי של קונסולות המשחק, והיא מתחרה בקונסולת המשחק של נינטנדו, נינטנדו סוויץ', וכן ב-Xbox Series X ו-Xbox Series S של מיקרוסופט.

במאמר במגזין Wired באפריל 2019, נחשף מידע על היורשת של פלייסטיישן 4. לקונסולה החדשה הזו זיכרון SSD מיוחד, מעבד גרפי מותאם אישית מבית AMD עם טכנולוגיית ניתוב קרניים, תאימות לאחור עם רוב משחקי פלייסטיישן 4 ופלייסטיישן VR, ותמיכה במשחקים הניתנים להורדה וגם מבוססי דיסק.

ב-11 ביוני 2020 חשפה סוני את הדגם החדש שיצא לחנויות באמצע נובמבר 2020.

היסטוריה
--------

החדשות הראשונות של פלייסטיישן 5 הגיעו מהאדריכל הראשי מארק סרני, בריאיון למגזין Wired באפריל 2019. הדו"ח הכספי של סוני לרבעון הראשון של 2019 אישר כי החומרה החדשה של הדור הבא נמצאת בפיתוח, אך תישלח לא לפני אפריל 2020. בראיון השני למגזין Wired באוקטובר 2019, אמר כי בכוונתה של סוני לשווק את קונסולת הדור הבא שלה עד סוף 2020. מפרטי החומרה הנוכחיים שוחררו באוקטובר 2019. בתערוכת CES של שנת 2020 חשפה סוני את הלוגו הרשמי לפלטפורמה, המשמר את העיצוב המינימליסטי, בדומה לקונסולות הקודמות שלה. המפרטים המלאים ניתנו במצגת מקוונת של סרני ופורסמה על ידי סוני ו-Digital Foundry ב־18 במרץ 2020.

ב-11 ביוני 2020 התקיים אירוע השקה אונליין בו נחשפה הקונסולה החדשה.

חומרה
-----

הפלייסטיישן 5 משתמש במיקרו-ארכיטקטורה Zen 2 עם מעבד 7nm מבית AMD עם 8 ליבות הפועלות בתדר משתנה המכוסה במהירות 3.5 ג'יגה הרץ. למעבד הגרפי מערכת על שבב מותאמת אישית (SoC) המבוססת על RDNA 2 של AMD, וכוללת 36 יחידות מחשוב הפועלות בתדר משתנה המכוסה במהירות 2.23 ג'יגה הרץ ובעל יכולת של 10.28 TFLOPS. הן המעבד והן המעבד הגרפי מנוטרים על ידי מערכת דחיפה מיוחדת הכוללת את טכנולוגיית SmartShift של AMD. המערכת מתאימה את תדירות המערכות הללו על סמך הפעולות המתבצעות בשני השבבים בכל רגע נתון. בכך ניתן למקד זרם אידיאלי קבוע ופרופיל ביצועי של מודל המערכת שעל השבב. לדוגמה, אם המעבד פועל בפעילות נמוכה יותר, מערכת הגברה עשויה להפחית את התדירות שלו ולהגדיל את התדירות של המעבד הגרפי כדי לאפשר למעבד הגרפי לפעול בביצועים גבוהים יותר מבלי להשפיע על צריכת החשמל או הקירור. המעבד הגרפי תומך בהאצת חומרה של ניתוב קרניים בזמן אמת. יש לה טכנולוגיית שמע חדשה בשם Tempest Engine, המאפשרת לא רק להפעיל מאות מקורות סאונד בתוך משחק בהפקת פלט שמע (בהשוואה ל־50 בלבד בפלייסטיישן 4), אלא גם לשנות את האופן שבוע האודיו יישמע על סמך המכשיר והעדפות המשתמש. למערכת 16 ג'יגה בייט של GDDR6 SDRAM (אנ') עם רוחב פס של 448 ג'יגה-בייט לשנייה. בנוסף, סוני מפתחת מערכת חיסכון באנרגיה לפלייסטיישן 5 במצב שבו המשחק מושעה, כך שיצרוך פחות אנרגיה מהפלייסטיישן 4.

פתרון אחסון SSD מותאם אישית תוכנן עבור פלייסטיישן 5 כדי להגדיל את קצב קליטת / פליטת הנתונים לזמני טעינה מהירים ורוחב פס גדול יותר. מהירות זו מאפשרת למשחקים להיות יותר עוצמתיים ולתמוך ברזולוציית 8K. למערכת הבסיס יש זיכרון של 825 ג'יגה-בייט מסוג SSD המחובר באמצעות ממשק בן 12 ערוצים למערכת הראשית. בדרך זו מתקבל קצב העברת נתונים של 5.5 ג'יגה-בייט לשנייה ללא דחיסה, ובין 8 ל־9 ג'יגה-בתים לשנייה באמצעות דחיסה עם פרוטוקול Oodle Kraken מ-RAD Game Tools. גודל הכונן הלא טיפוסי הזה התגלה כמיטבי עבור מסלול 12 הערוצים של המערכת יותר מאשר חלוקות נורמטיביות דוגמת 500 ג'יגה-בייט או 1 טרה-בייט. ניתן להרחיב את האחסון הישיר למשחקים דרך יציאת NVM Express M.2 ‏, ואילו ניתן לחבר אחסון נוסף באמצעות כוננים תואמי USB. המערכת כוללת כונן אופטי Blu-ray Ultra HD (אנ') התואם לרזולוציית 4K. אף על פי שכדי לנצל את ה-SSD המשתמש מחויב להתקין את המשחק מדיסק, יש לו בקרה מדויקת על מה יותקן, כמו אפשרות להתקין משחק מרובה משתתפים בלבד.

### בקר DualSense

בקר הקונסולה
הבקר האלחוטי החדש של DualSense לפלייסטיישן 5 נחשף ב־7 באפריל 2020. הבקר מבוסס על בקרי DualShock (אנ') אך עם שינויים המושפעים מדיונים עם מעצבי משחק וגיימרים. לבקר ה- DualSense יש טריגרים אדפטיביים שיכולים לשנות את ההתנגדות לשחקן לפי הצורך. ל- DualSense יש טכנולוגיה האפטית (אנ') חזק דרך מפעיל סליל קולי, כך שיחד עם הרמקול המשופר, הבקר צפוי לתת משוב טוב יותר במשחק. בעוד ש-DualSense שומר לרוב על אותם כפתורים כמו ה-DualShock 4, שם הכפתור "Share" השתנה ל-"Create" עם אמצעים חדשים כמו שיתוף ויצירת תוכן עם אחרים. בבקר נוסף מיקרופון מובנה חדש נוסף כך שהשחקנים יוכלו לדבר עם אחרים באמצעות הבקר בלבד. יש לו צבע דו-גוני, בעיקר לבן עם פנים שחורות. פסי האור הועברו לצידי משטח המגע. כמו כן יש לו קישוריות USB-C, סוללה בעלת דירוג גבוה יותר ושקע שמע.

תוכנה
-----

לקונסולה ממשק משתמש מחודש לחלוטין נגיש ואינפורמטיבי, המספק עדכונים בזמן אמת כך שהשחקן לא צריך לחפש או לחכות כדי לגלות פעילויות של חברים, פעילויות מרובות משתתפים הזמינות ומשימות ופרסים הזמינים לשחקן יחיד. סרני הצהיר כי "אנחנו לא רוצים שהשחקן יצטרך לאתחל את המשחק, לראות מה קורה, לאתחל את המשחק, לראות מה קורה" וחוזר חלילה, לפיכך כל האפשרויות הללו יהיו גלויות כבר בממשק המשתמש.

משחקים
------

באפריל 2019 הצהיר מארק סרני כי סוני מתכננת לעבור מפלייסטיישן 4 לפלייסטיישן 5 על ידי שחרור של כמה משחקים חדשים לשתי הקונסולות במהלך אותו חלון שחרור, מה שכונה "מעבר רך". מנכ"ל סוני, ג'ים ראיין, אמר בראיון שנערך ביוני 2019 שהוא לא רוצה שזו תהיה "בחירה בינארית" בין פלייסטיישן 4 לפלייסטיישן 5. עם זאת, כשהתקרבה השקת הקונסולה במאי 2020, אמר ריאן שמפתחי צד ראשון הולכים להתקדם ולהתמקד אך ורק בפלייסטיישן 5 במקום לפתח משחקים גם לדור הקודם. "תמיד אמרנו שאנחנו מאמינים בדורות. אנו מאמינים שכשאתה מסתבך ביצירת קונסולה מהדור הבא, שהיא צריכה לכלול תכונות ויתרונות שהדור הקודם לא כולל. וכי לדעתנו, אנשים צריכים ליצור משחקים שיכולים להפיק את המרב מהמכשירים הללו".

Electronic Arts אישרה כי המשחקים שיצאו בשנת 2020 עבור פלייסטיישן 4 יקבלו עדכונים בחינם שניתן לשחק בהם בפלייסטיישן 5.

### תאימות לאחור

סוני הצהירה כי בפלייסטיישן 5 תהיה תאימות לאחור לרובם המכריע של משחקי פלייסטיישן 4, רובם במהירות עיבוד מוגברת. זאת כדי לאפשר הנאה מקצב פריימים גבוה יותר ויציב יותר וכן מרזולוציות גבוהות יותר. הוא מופעל בחלקו על ידי ארכיטקטורת חומרה דומה של שתי המערכות ועל ידי הוספת רכיבים נוספים למעבד הגרפי (RDNA 2) כדי להבטיח תיאום מול הפלייסטיישן 4 וכן הפלייסטיישן 4 פרו.

מארק סרני הסביר במהלך מצגת במרץ 2020 ובהמשך בריאיון ל-Digital Foundry כיצד תזמון שעון במעבד דורש תשומת לב מיוחדת. בעוד שלמעבד ה-Zen 2 יש סט פקודות לטיפול במעבד ה-Jaguar של פלייסטיישן 4, התזמונים שלהם יכולים להיות שונים מאוד, ולכן סוני עבדה מקרוב עם AMD כשפיתחה את מעבד ה-Zen 2 כדי להתאים את התזמונים בינו לבין זה של Jaguar. סרני תיאר את התוצאות כ"מצוינות", אך ציין כי תדרים מוגברים יכולים להוביל לבעיות מדי פעם ולכן הם מעריכים את הביצועים של כל משחק כדי לאתר את כל הבעיות שנותרו ודורשות תשומת לב מיוחדת מצד מפתחי התוכנה. כדי להמחיש את התקדמות צוות ההנדסה, סרני סיפק תמונת מצב של 100 משחקי הפלייסטיישן 4 הראשונים על בסיס זמן משחק והוא מצפה שכמעט כולם יהיו תואמים בעת ההשקה. הקונסולה החדשה צפויה להיות תואמת גם לפלייסטיישן VR .

Eurogamer דיווחה כי תוכנית ההסמכה של סוני החל ממאי 2020 חייבה את המשחקים לפלייסטיישן 4, שיוגשו להסמכה לאחר 13 ביולי 2020, יותאמו גם לפלייסטיישן 5. זאת תוך המשך העבודה שתבטיח כי משחקי פלייסטיישן 4 הישנים יפעלו גם בדגם החמישי, יחד עם תוכנית התאימות לאחור שלו.

קישורים חיצוניים
----------------

ויקישיתוף מדיה וקבצים בנושא **פלייסטיישן 5** בוויקישיתוף
* 

* אתר האינטרנט הרשמי של פלייסטיישן 5 (בשפות מרובות)
* אתר האינטרנט הרשמי של פלייסטיישן 5 (בעברית)

הערות שוליים
------------

1. ↑  איתמר זיגלמן ועמית קלינג, זה קרה: סוני חשפה את עיצוב הפלייסטיישן 5, באתר כלכליסט, 12 ביוני 2020
2. 1 2 3 4 5  Rubin, Peter (16 באפריל 2019). "Exclusive: What to Expect From Sony's Next-Gen PlayStation". *Wired*. אורכב מ-המקור ב-21 באפריל 2019. נבדק ב-16 באפריל 2019. `{{cite web}}`:  (עזרה)
3. 1 2 3  Rubin, Peter (8 באוקטובר 2019). "Exclusive: A Deeper Look at the PlayStation 5". *Wired*. אורכב מ-המקור ב-8 באוקטובר 2019. נבדק ב-8 באוקטובר 2019. `{{cite web}}`:  (עזרה)
4. ↑  "PS5の気になるポイントをソニーに直撃！ PS4互換は検証中。Ultra HD Blu-rayの再生＆新コントローラーの詳細も". *Famitsu*. 10 באוקטובר 2019. אורכב מ-המקור ב-22 בנובמבר 2019. נבדק ב-9 בדצמבר 2019. `{{cite web}}`:  (עזרה)
5. 1 2  *次世代コンソールゲーム機 「プレイステーション 5」に名称決定* [*Next generation game console named "PlayStation 5"*] (press release) (ביפנית), Sony Interactive Entertainment, 8 באוקטובר 2019, אורכב מ-המקור ב-20 באוקטובר 2019, נבדק ב-13 בינואר 2020 `{{citation}}`:  (עזרה)
6. ↑  Makuch, Eddie Makuch (6 בינואר 2020). "PS5 Logo Revealed At CES 2020". *gamespot.com*. אורכב מ-המקור ב-7 בינואר 2020. נבדק ב-13 בינואר 2020. `{{cite web}}`:  (עזרה)
7. 1 2  "The Road to PS5". *פלייסטיישן*. 18 במרץ 2020. נבדק ב-3 באפריל 2020. `{{cite web}}`:  (עזרה)
8. 1 2  Nishino, Hideaki (18 במרץ 2020). "Unveiling New Details of PlayStation 5: Hardware Technical Specs". *PlayStation Blog*. נבדק ב-20 במרץ 2020. `{{cite web}}`:  (עזרה)
9. 1 2 3  Leadbetter, Richard (18 במרץ 2020). "Inside PlayStation 5: the specs and the tech that deliver Sony's next-gen vision". *Eurogamer*. נבדק ב-18 במרץ 2020. `{{cite web}}`:  (עזרה)
10. ↑  Powell, Stephen (29 במאי 2020). "PlayStation 5: Sony confident coronavirus won't change release plans". *BBC*. נבדק ב-29 במאי 2020. `{{cite web}}`:  (עזרה)
11. ↑  רון פיירמן, התאריך נחשף: סוני תחשוף את PlayStation 5 באירוע קרוב, באתר ג'ירפה, ‏28 במאי 2020
12. ↑  Yin-Poole, Wesley (25 בספטמבר 2019). "PS5 won't waste as much energy as PS4, Sony says". *Eurogamer*. אורכב מ-המקור ב-24 בספטמבר 2019. נבדק ב-9 באוקטובר 2019. `{{cite web}}`:  (עזרה)
13. ↑  Nishino, Hideaki (7 באפריל 2020). "Introducing DualSense, the New Wireless Game Controller for PlayStation 5". *PlayStation Blog*. נבדק ב-7 באפריל 2020. `{{cite web}}`:  (עזרה)
14. ↑  Gravelle, Cody (8 באפריל 2020). "Don't Worry, The PlayStation 5 Controller Has An Audio Jack". *Screen Rant*. נבדק ב-8 באפריל 2020. `{{cite web}}`:  (עזרה)
15. ↑  Sherr, Ian (4 ביוני 2019). "Sony's PlayStation CEO wants a seamless transition to its next-generation console". *CNet*. נבדק ב-30 במאי 2020. `{{cite web}}`:  (עזרה)
16. ↑  Dring, Christopher (29 במאי 2020). "Sony to develop PS5 exclusives which will not be playable on PS4". *GamesIndustry.biz*. נבדק ב-29 במאי 2020. `{{cite web}}`:  (עזרה)
17. ↑  Saed, Sherif (6 במאי 2020). "EA's cross-gen games this year will offer free upgrades to PS5 and Xbox Series X". *VG247*. נבדק ב-6 במאי 2020. `{{cite web}}`:  (עזרה)
18. ↑  Wales, Matt (20 במרץ 2020). "Sony clarifies "overwhelming majority" of PS4 games will be backward compatible on PS5". *Eurogamer*. נבדק ב-8 באפריל 2020. `{{cite web}}`:  (עזרה)
19. ↑  Leadbetter, Richard (2 באפריל 2020). "PlayStation 5 uncovered: the Mark Cerny tech deep dive". *Eurogamer*. נבדק ב-3 באפריל 2020. `{{cite web}}`:  (עזרה)
20. ↑  Phillips, Tom (29 במאי 2020). "New PS4 games must also run on PlayStation 5 from July, Sony tells devs". *Eurogamer*. נבדק ב-29 במאי 2020. `{{cite web}}`:  (עזרה)

| פלייסטיישן |
| --- |
| קונסולות ביתיות | פלייסטיישן • פלייסטיישן 2 • פלייסטיישן 3 • פלייסטיישן 4 • פלייסטיישן 5 |  |
| קונסולות ניידות | PocketStation • PlayStation Portable • PlayStation Vita |
| משחקי וידאו | משחקי פלייסטיישן • משחקי פלייסטיישן 2 • משחקי פלייסטיישן 3 • משחקי פלייסטיישן 4 • משחקי פלייסטיישן 5 |
| שירותים מקוונים | PlayStation Network • PlayStation Store • PlayStation Home • VidZone |
| שונות | Sony Computer Entertainment |